1. **E Spiertamentu (Eksodo 11)**
	* Despues di tres dia di skuridat, Farao a bira rabia ku Moisés i a prohibié pa regresá na e palasio (Eks. 10:28). Pero Moisés no por a obedesé e òrdu aki, pasombra e bida di Farao su promé yiu tabata den e wega. Den su ròl komo Farao su “dios“ (Eksodo 7:1), é mester a spiert’é di loke é tabata bai has. (Amos 3:7).
	* Awor tabata Moisés kende a laga Farao su presensia ku rabiamentu. Rabiá pa su kapricho i e konsekuensianan di su desishon. Apesar di nan rèspèt pa Moisés, hopi Egipsionan a nenga pa paga tino na e spiertamentu (Eks. 11:3).
	* E tempu di huisio divino a yega (Eks. 12:12):
		+ Pa e orguyoso, arogante I eksplotativo: kastigu, i e obligashon pa debolbe loke a wòrdu ranká
		+ (Eks. 11:4-5, 2)
		+ Pa e obedesido na Dios Su mandatonan: pa pasa ofer di kastigu, i pa wòrdu librá ( Eks. 11:7-8)
2. **E Preparashon (Eksodo 12:1-16)**
	* Dios a splika den detaye loke nan mester a hasi asina ku e Destruktor lo “pasa ofer” (Pesach, Pesag-Pasku di hudiu), i e yiu mayó lo no muri:
		+ Riba e di dies dia nan mester a apartá un lamchi sin defekto pa kada famia, òf pa varios famianan (Eks. 12:3-5).
		+ Riba e di dies kuater dia, na medio skur(ora nochi ta sera), nan mester a sakrifik’é (Eks. 12:6)
		+ Nan mester a hunta e koseinnan i drèmpel ku e sange (Eks. 12:7)
		+ Nan mester a kome e karni kompletamente geroster, ku pan sin zürdeg i ku yerbanan marga (Eks. 12:8-10)
		+ Mientras nan tabata kom’é purá-purá, nan mester ta bistí i kla pa bai (Eks. 12:11)
		+ Ora ku nan a bandoná Egipto, nan mester a sigui kome pan sin zürdeg pa shete dianan
		+ (Eks. 12:15)
	* Dios a prepará Su pueblo pa komprendé Su grasia, i pa ador’E (Eks. 12:27b).
3. **E Sanger i e Zürdeg (Eksodo 12:17-23)**
	* Riba e di 14 dia, dos elemento a hunga un ròl krusial den e seremonia: sanger I zürdeg.
	* Nan mester a kita zürdeg for di nan kasnan I traha pan sin esaki ( pan sin zürdeg). Pasombra e salida tabata inminente, nan lo no tin zürdeg durante di su fasenan initial (Eks. 12:17–20). E zürdeg aki ta un símbolo di piká, I pan sin zürdeg ta simbolisá bida nobo den Kristu Hesus (1 Kor. 5:6–8; 2 Kor. 5:17).
	* Sanger tabata e elemento pa suavisá. E tabata representá Hesus Su sanger — kual El a drama riba e krus — asina ku, na e Huisio, Dios lo “ pasa ofer" nos kondenashon (1 Juan 1:7; 2:1-2).
	* E hisòp ku kual e sanger mester a wòrdu di sprengu (Eks. 12:22) ta un símbolo di e purifikashon di piká (Salmo. 51:7).
4. **Kòrda i Siña (Eksodo 12:24-28)**
	* Hasta promé di a saka nan for di Egipto, Dios a siña e famianan Hebreo pa preservá nan historia dor di konta esaki na nan yiunan kada aña (Eksodo. 12:24-27).
	* For di e tempu ei padilanti, Pasku di Hudiu lo ta un selebrashon di famia. Un oportunidat pa mayornan pa sigui pasa e konosementu di Dios na nan yiunan.
	* E historia di liberashon mester a wòrdu spliká den detaye, i den e promé persona (Deut. 26:5-9).
	* Esaki ta kontene un lès masha speshal pa nos. Nos mester sigui pasa nos fe na nos yiunan. Nos mester bisa(konta) nan tokante di loke Dios a hasi, no solamente den historia, pero tambe den nos propio bida. Nos mester bùig na nan i adorá (Eks. 12:27).
5. **E di Dies Plaga (Eksodo 12:29-30)**
	* Farao a òrdená e matamente di tur mucha hòmber Hebreo sin eksepshon (Eks. 1:22). Dios a determiná e morto kondishonal di solamente e primogénito (Eks. 12:29). Den tur kas kaminda e sanger di e lamchi no a wòrdu huntá, a lo menos un persona a muri (Eks. 12:30).
	* E huisionan di Dios a kai ku forsa kompletu riba e diosnan Egipsio, di ken Farao tabata e representante (Eks. 12:12).
	* Ningun dios Egipsio a lanta su man pa yuda, ni Farao no por hasi nada pa prevení e desaster.
	* Manera ku Farao, nos piká por afektá otronan negativamente. Pero, manera Moisés, nos fieldat i firmesa por salba hopi.